VORMSI VALLA VISIOON 2025

1.1.	Visioon Vormsi 2025

Vormsi on elujõulise ja sidusa kogukonnaga omanäoline loodust väärtustav väikesaar Läänemeres, mõnus koht rahulikuks ning turvaliseks eluviisiks. Kohalikel ressurssidel, loometegevusel ja innovatiivsetel lahendustel põhinev väikeettevõtlus, aktiivne kultuuri- ja seltsielu ning tulemuslik kohamarketing on kujundanud Vormsist atraktiivse elupaiga, aastaringse väärtturismi, puhkuse ja koolituse sihtkoha. Inimsõbralik elukeskkond ja hästi toimiv ühendus mandriga on eeldused saare avatuseks ja elanike arvu kasvuks. 
2.	MISSIOON VORMSI VALLA JUHTIMISEL

Vormsi vallavolikogu ja –valitsuse missioon on luua elanikele parim väikesaare eripära arvestav elukeskkond, tagada kohaliku omavalitsuse üksuse võimekus täita omavalitsuslikke ülesandeid kvaliteetselt ja majanduslikult kaalutletult, olla kohaliku kogukonna usaldusväärne eestvedaja ja partner välisprojektides.

3.	VORMSI VALLA STRATEEGILISE ARENDAMISE MUDEL

3.1.	Arendustegevuse põhimõtted

Vormsi valla arendamisel lähtutakse järgmistest põhimõtetest:

Kogukondlikkus	vallaelu juhitakse kogukonna ühisväärtuste põhiselt. Elanike kaasatus, aus ja avatud arutelu võimaldavad kõigil seisukohtade esitamist ja otsustes parimate lahenduste valikut saarerahva huvidest lähtudes, võttes aluseks käsutada olevad teadmised, oskused ja kogemused. Hoolides ja panustades üheskoos toetatakse Vormsile ainuomase identiteedi kujunemist, elanike elukvaliteedi kasvu ja väärtustel põhineva õppiva kogukonna arengut.
Uuenduslikkus-	valla arengus rakendatakse uusi ideid, laiendatakse loomingulisuse kandepinda, võetakse kasutusele e-teenuseid ja uusi keskkonda säästvaid tehnoloogilisi lahendusi. Valla avalike teenuste osutamisse kaasatakse laialdaselt avalik-, era- ja kolmas sektor ja koostöös ei klammerduta jäikadesse institutsionaalsetesse raamidesse.

Kestlikkus - 	vallaelu kaalukad otsused peavad silmas püsielanike arvu kasvu, elanikele parimaid võimalusi eneserealiseerimiseks, heaoluks ja õnneks. Tulevikuotsused tehakse lähtudes elanike põhjendatud vajadustest ja looduskeskkonna jätkusuutlikkuse väärtustamistest. Otsustes lähtutakse teadmistepõhisusest, süsteemsest saareelu käsitlusest ja tegude mõju hinnatakse tulevikku vaatavalt. 

3.2.	Arengumudel

Vormsi valla arendustegevus on väärtustepõhine. Aukartus looduse ees, looduslähedase elulaadi väärtustamine ja keskkonnasõbralike tehnoloogiate kasutamine, innovaatilised lahendused ning kohalikel ressurssidel, traditsioonidel ja loovusel põhineva väiketootmise arendamine, mis arvestaks ka klastriarenduse põhimõtteid, on esmase tähtsusega elanike elukvaliteedi ja sissetulekute tagamisel. Olulisel kohal arendustegevuses on kogukonnapõhisus ja pärandkultuuri arendamine. Samas on määrav, et Vormsi kogukond on avatud, mille üheks eelduseks on  hea transpordiühendus.

Vormsi ääremaalisusest väljatulekut määravad oluliselt väliskeskkonna arengud. 
Ühelt poolt olulised nihked vormsilasi elatanud põllumajanduses ja kalanduses, mille tootmismahud on hääbumas. Samas on võimalusi maamajanduse arendamiseks ja maakasutuse mitmekesistamiseks. Oluline on kultuurmaade ja pärandkultuurmaastike hooldamine, et vältida saare külgetõmbavuse langust elu- ja külastuskohana. Nimetatud tegevuste tarvis on võimalik kasutada Euroopa Liidu struktuurifondide vahendeid ja toetusi riigi regionaalarengu programmidest. Teisalt, turism ja ennekõike suvevormsilaste kinnisvaraarendus, mis on tõusutrendis. Miljööväärtuse parendamine väärindab saare elukeskkonda. Samas toob suvevormsilaste kasvav osakaal kaasa vajaduse teha veelgi suuremaid jõupingutusi kogukonna ühtsuse ja identiteedi hoidmiseks, mille puudumine kahandab kindlasti saare eripära.
 
Vormsi arenduspoliitika komponendid on esitatud joonisel 25 ja nende sisu täpsustatakse punktides 5.3, 5.4 ja 6.

Joonis 1. Vormsi saare arenduspoliitika põhikomponendid
Nimetatud poliitikad on suunatud vormsilaste ja nende külaliste elukvaliteedi tõstmisele ja uute elanike, ennekõike noorte perede, ligimeelitamisele. Siinkohal vajab veelkord rõhutamist, et arengumudeli rakendamise eelduseks on Vormsi hea füüsiline ja virtuaalne kättesaadavus, mis hõlmab mitmeliigilise transpordivahendite ja uusimate info- ja kommunikatsioonivahendite rakenduste kasutamise. Arengumudeli rahastamiseks on Vormsi vallavalitsusel ja teistel asjast huvitatutel vajalik teha jõupingutusi välisinvesteeringute oluliseks kaasamiseks saare arengusse.

3.3.	Läbimurde suunad arendustegevuses

Vormsi arendustegevuses on oluline saavutada läbimurre järgmistes valdkondades:

�	Väärtturismi arendamine (looduskesksusel ja pärandkultuuril põhinevad korraldatud turismimarsruudid, turismiobjektide ja vaatamisväärsuste viidastamine, turismigruppide juhendatud liikumine). Keskenduda eelkõige õppeturismi, huvialaturismi ja pereturismi valdkondadele, võtta kasutusele Smart Vormsi projekti raames ja toel erinevaid uuenduslikke e- ja m-teenuseid turismi korraldamisel.
�	Ökoklastri loomine. Looduslähedane eluviis, taastuvenergia kasutamine ja energiasäästu tõhustamine Smart Vormsi projekti abil innovaatiliste kõrgtehnoloogiliste lahenduste rakendamisega (energeetiline sõltumatus (biogaas, kohalik puit, tuul, päike, koostootmisjaam, keskkonnasäästlik transport), energiasäästlik ehitustegevus, lairiba internet, nutikad avalike veebi- ja mobiilipõhised teenuste lahendused) ja keskkonnahariduskeskuse ellukutsumisega.
�	Loome- ja koolitusklastri arendamine (loomemaja: meistrite õppetoad (traditsioonilised tegevusalade õpe) ja külaliskorterid; seoste loomine haridus- ja käsitööalase tegevustega).
�	Vallavalitsuse ja tema hallatavate asutuste institutsionaalse suutlikkuse tõstmine. Avaliku- era- ja kolmanda sektoriorganisatsioonide tegevusel põhinev tugev haldusvõimekus, kogukondlik identiteet ja elanike huvirühmade kaasatus. Koostöövõimekuse arendamine avaliku- ja erasektori ning vabaühenduste vahel, et luua võimekus kaasata projektide paindliku korralduse kaudu Euroopa Liidu struktuurifondide ja teiste rahastamisallikate vahendeid Vormsi arengusse. 

3.4.	Vormsi valla strateegilised eesmärgid ja ülesanded nende täitmiseks aastatel 2011-2015 

Eesmärk 1. Püsielanike arvu kasv ja rahvastiku taastootmispotentsiaali tagamine. 

Ülesanded:
•	Kogukonna ootustest ja vajadusest lähtuvate täiendavate teenuste kujundamine ja pakkumine, parendamaks püsielanike elukvaliteeti ja toimetulekuvõimalusi. 
•	Igaaastaste rahulolu-uuringute läbiviimine püsielanikkonna hulgas selgitamaks rahulolu avalike ja esmatähtsate teenustega (tervishoid, haridus, sotsiaalhoolekanne, korrakaitse- ja päästeteenistus, joogivesi, posti- ja elektronside, elektrivarustus, kaubandus, transport jt). 
•	Perede toetamine lastele/noortele mitmekülgse ja heatasemelise hariduse andmisel, ka mandril asuvates õppeasutustes peale Vormsi Lasteaed-Põhikooli lõpetamist.
•	Vormsi noorte elu- ja töökeskuse (näiteks endine Vormsi haigla-hooldekodu) rekonstrueerimise toetamine.
•	Üldplaneeringuga maakasutamise planeerimine inimasustuseks ja inimtegevuse (s.h. ettevõtlus) soodustamiseks. 
•	Kinnisvaraturu elavdamine ja munitsipaaleluruumide osatähtsuse laiendamine.
•	Noorte perede saarele elama asumise soodustamine, peretoetuste süsteemi edendamine.
•	Vormsilt pärit, kuid saarelt lahkunud inimestega kodukohasidemete hoidmine. 
•	Vormsi saarele tööle oodatavate sihtrühmadega kontaktide aktiviseerimine (õpetajad, loomeinimesed).

Eesmärk 2. Kvaliteetne infrastruktuur ja selle kooskõla säästva looduskasutusega

Ülesanded:
•	Vajadustest lähtuva praamiühenduse korraldamine Vormsi saare ja mandri vahel.
•	Sadamate infrastruktuuri parendamine ja väikesadamate/lautrite renoveerimine külades.
•	Alternatiivsete transpordiühenuste loomisele kaasaaitamine.
•	Maanteede viimine mustkatte alla.
•	Kõnnitee ja kergliiklustee rajamine Hullos (Krog-Vormsi kirik).
•	Hullo küla haljastusplaani tellimine, haljastuse rajamine.
•	Liiklusohutuse tagamiseks liiklusmärkide paigaldamine ja Vormsi Lasteaed-Põhikooli ees ülekäiguraja markeerimine.
•	Ühisveevärgi ja –kanalisatsiooni arendamine, tuletõrje veevõtukohtade rajamine.
•	Kohaliku soojamajanduse ja energiavarustatuse süsteemi täiustamine (sh. katlamaja ehitamine) ja energiasäästu rakenduste laialdane kasutamine.
•	Jäätmejaama ehitamine ja prügi sorteerimise stimuleerimine.
•	Kiire internetiühenduse tagamine kogu saarel.
•	Vormsi Lasteaed- Põhikooli katuse vahetamine.
•	Vormsi Lasteaed-Põhikooli aeroobika ja jõusaali rajamine koos riietus- ja pesuruumidega.
•	Noortetoa rajamine.
•	Staadion-jalgpalliväljaku väljaehitamise jätkamine (kummikattega jooksurada, kaugushüppekast, kuulitõukering jms).
•	Munitsipaalelamufondi ehitamine (korterid pedagoogidele, spordi- ja huvihariduse töötajatele, nn loomemaja ehitamine koos külaliskorteritega).
•	Kogu saart hõlmava kergliiklusteede võrgustiku väljaehitamine ja hooldamine.
•	Matkaradade, telkimis- ja laagrikohtade ehitamine ja hooldamine, viidasüsteemi korrastamine.
•	Kohaliku väikelennuvälja rekonstrueerimine.
•	Tankla ehitamine.
•	Vormsi rahvamaja rekonstrueerimine.
•	Vormsi avalike randade korrastamine ja avalike ujumiskohtade infrastruktuuri rajamine (pingid, parkimis- ja prügikohad, WC-de paigaldamine, rannavolle platsid).
•	Vormsi kirikuaia ja kalmistu korrastamine.
•	Tenniseväljaku ehitamine.
•	Päästekeskuse hoone ehitamine.
•	Liuvälja ja ettevalmistatud suusaradade loomine vastavate ilmastikuolude korral.
•	Sularahaautomaadi paigaldamine.
•	Spordihalli teostatavus-tasuvusuuringu koostamine.
•	Õpilaskodu rajamise teostatavus-tasuvusuuringu koostamine.

Eesmärk 3. Atraktiivne ettevõtluskeskkond keskkonnasõbralikuks väiketootmiseks ja klastriarenduseks

Ülesanded:
•	Maa kasutamise stimuleerimine ettevõtluse edendamiseks (maa maksustamispoliitika, seadusandlikud initsiatiivid maa ja metsa ostueesõiguse rakendamiseks kohalikele jms).
•	Maa ja metsakinnistute omanikele, kes Vormsil pärimisprotsessis kinnistuid ei jaga, maksusoodustuse võimaluste rakendamise selgitamine.
•	Ühistulise tegevuse kandepinna laiendamine Vormsi maa- ja metsaomanike hulgas. 
•	Ettevõtlusala korrastamine Hullos, ettevõtluseks infrastruktuuri ettevalmistamine.
•	Talunike ja kalurite teavitamine arengutoetuste võimaluste kasutamisest
•	Ettevõtluse toetusmehhanismide edasiarendamine, eriti töötajate koolitamine ja keskkonnasõbralike ja traditsiooniliste tehnoloogiate kasutamise soodustamine. 
•	Ettevõtlusalaste koolituste korraldamine ja konsultantide kasutamine elanike ettevõtlusalaseks nõustamiseks. Ettevõtjate sidusprojektide elluviimise, tootearenduse sünergia ja looduskeskkonda säästvate majandamisvõtete otsimisele ja kasutamisele suunatud tegevuste toetamine (näit. metsandus, turism, talupidamine).
•	Traditsiooniliste tööviiside õppekeskuse loomine (kalapüük, paadiehitus (näit. koostöös Puulaeva Selts Vikan´iga), roo-, kivi- ja sindlikatuste ehitus, puutöö jt tarbeesemete valmistamine, taimedega värvimine, nahatöötlemine jt. 
•	Vormsi kohalike ressursside parema kasutamise ja tootmise väärtusahela/klastri tekkimise soodustamine. 
•	Tapapunkt koos rümpade esmatöötlusega, saaduste töötlemine, lõpptoote loomine ja turustamine.
•	Vormsi omatoodete loomine (näiteks metsaannid, maitse- ja ravimtaimed, puu-ja köögiviljad, kalad, koduloomad ja ulukid), saaduste töötlemine, lõpptoote loomine ja turustamine (näiteks mahetooted, vill, käsitöö jms).
•	Loomemajanduse ettevõtete arengu soodustamine, loomemaja nn „Meistrite Maja“ rajamine -ateljee- ja külaliskorterite ehitamine.
•	IT-sektori ja teiste kaugtööd võimaldavate tegevusalade arendamiseks soodsa keskkonna loomine. Vormsi saart katva lairiba võrgu loomine.

Eesmärk 4. Heatasemeline alus- ja põhiharidus, paindlik täiskasvanute koolitus

Ülesanded:
•	Tagada igale lapsele kaasaegne õppijasõbralik õpikeskkond.
•	Korraldada igale lapsele võimetekohane õpe.
•	Õpetajate kaadri pidev arendamine.
•	Õpetajaskonna motiveerimine, asjatundliku ja stabiilse haridusjuhtimise tagamine.
•	Õppekavades nn Vormsi spetsiifika kasutamine, õppesuundade täiustamine (traditsiooniliste tegevusalade tutvustamine: paadiehitus, purjetamine, käsitöö, spordi õppesuuna loomine ja treenerite palkamine, eestirootsi kultuuriõpe).
•	Vormsi Lasteaed-Põhikooli õppekava ning arengukava kujundamisel loodushariduse ning kultuuriloo edasiandmise võimaluste kasutamine.
•	Vormsi Lasteaed-Põhikooli mänguväljakute edasiarendamine.
•	Kaasaegsete info- ja kommunikatsioonivahendite kasutamine õppeprotsessis. 
•	Õpilaste kaasahaaramine Vormsi koduloo (pärimused jms) uurimisse, jäädvustamisse ja edasiarendamisse.
•	Laste kaudu vanemate aktiivne kaasamine Vormsi haridus- ja kultuuriellu.
•	Õppevahendite koostamine Vormsi ajaloo ja kultuuriloo õpetamiseks, tehnoloogiliste lahenduste kaasajastamine lasteaias ja koolis (infotehnoloogia uusimate saavutuste rakendamine, jms).
•	Kaasaegsel tasemel õppetöö ja huvihariduse kindlustamine õppevahenditega (spordi- ja tööõpetuse vahendid, jms).
•	Koostöö Noarootsi Gümnaasiumiga (sama kultuuritaust soodustab nii rootsi keele kui omakultuuri õppimist ja õpetamist; koostöö vormid: õpetajate vahetus, laste lähetus ajutiselt teise kooli) ja teiste koolidega. Koostöö võib tipneda Vormsi kooli lõpetaja õpingute jätkamisega Noarootsi Gümnaasiumis, kus on olemas õpilaskodu ja valmisolek teisest kohast tulnud õpilaste vastuvõtuks). 
•	Õpilaste spordi- ja huvialaderingide töö arendamine, eelistused vastavalt sellele, mida saaks jätkata minnes edasi õppima kas Noarootsi või Haapsallu.
•	Õpilaste osalemine rahvusvahelistes keskkonna- ja noortevahetuste programmides.
•	Noorsootöö täiustamine, Vormsi Noortekogu töö toetamine.
•	Täiskasvanuhariduse edendamine, tagada vormsilaste koolituse korralduse süsteemsus ja turunõudlusest lähtuv ametialane täiendkoolitus.

Eesmärk 5. Kvaliteetsed sotsiaalhoolekande ja tervishoiu alased teenused, turvalisus ja tervislik eluviis

Ülesanded:
•	Koostöö perearstiga, tervishoiualaste teenuste kvaliteedi ja kättesaadavuse tagamine.
•	Avahoolduse kindlustamine abivajajatele.
•	Eakate päevakeskuse tegevuse arendamine.
•	Lühiajalise lastehoiuteenuse tagamine.
•	Abivajajate toimetuleku süsteemi täiustamine. 
•	Rahvatervise edendamise alaste tegevuste läbiviimine ja tervislike eluviiside propageerimine.

Eesmärk 6. Vormsi loodus- ja kultuuripärand on hoitud ja tagatud juurdepääs, võimalused aktiivseks ja sisukaks vaba aja veetmiseks

Ülesanded: 
�	Eestirootsi kultuuri tunnustamine Euroopa kultuuripärandina (analoog Kihnu ja seto omakultuuri tunnustamisele).
�	Vormsi kultuuri- ja loodusväärtuste kaardistamine ja arvele võtmine (arhitektuurselt miljööväärtuslike alade piiritlemine, miljööväärtuslike alade säilitamise tagamine (Eestirootsi sumbküla eripärasid arvestava külakompleksi taastamine)), väärtuslike pärandkultuurimaastike taastamine ja hooldamine, kultuurilooliste objektide tähistamine ja hooldamine, kultuuriinimeste haudade hooldamine.
�	Vormsi muuseumite väärtustamine, laiendamine, ekspositsioonide uuendamine ning saare õpilastele koduloo ja tööoskuste õpikeskkonnaks kohandamine.
�	Vormsi kiriku varade tagasitoomine Vormsile ja nende säilitamiseks/eksponeerimiseks võimaluste loomine koostöös EELK Vormsi kogudusega.
�	Vormsi loomemaja nn „Meistrite maja“ institutsionaalse organisatsiooni loomine.
�	Vormsi kultuuripäevade traditsiooni jätkamine (kultuuripäevadele Olavipäevast eristuva sisu andmiseks võiks igal aastal keskenduda ühele teemale Vormsi kultuuripärandist (näiteks muusikakultuur, toidutavad, merendus, käsitöö, pühendumine Vormsilt pärit tuntud inimestele (Spuhl-Rotalia, Kreek jne)). Vormsi kultuurikalendri koostamine.
�	Toetada professionaalse kultuuri kohalolekut Vormsil (kontserdid, teater jms).
�	Vormsi sporditraditsioonide edendamiseks taastada enne II maailmasõda toimunud Vormsi spordipäevad nn Skönbergi mängud.
�	Noortespordi ergutamine, tihendada sidemeid tugevate spordialade koolkondadega Haapsalus (tennis, vehklemine, jääpurjetamine, purjetamine, laskesport).
�	Avalike ürituste korraldamiseks tehnika soetamine (võimendi, mikrofonid jms).
�	Vormsilt lahkunud rootsi kogukonnaga suhete tihendamine.
�	Vormsi Sõprade Seltsi loomine.
�	Vormsi kultuuriajaloo uuringute läbiviimine ja kultuuriloo laialdane tutvustamine (näit. hiiukandle propageerimine, Russwurm´i kroonika väljaandmine, rahvarõivaelementide kasutamine vormsilaste riietuses
�	Vormsi valla lipu ja vapi kujundamine ja kasutuselevõtt.
�	Pärandi kogumine, talletamine, tutvustamine.
�	Igakevadiste kiriku- ja surnuaia korrastustalgute korraldamine.
�	kalade kudealade taastamisele kaasaaitamine (nt ojade suudmete puhastamine). 

Eesmärk 7. Aktiivne külaelu ja kodanikualgatuslik ühistegevus

Ülesanded:
�	Seltsi- ja ühistegevuse laiendamine (talgud, külapäevad, infoliikumise parendamine).
�	Leader tegevuste toetamine. 
�	Külavanemate valimine (statuut, töö motivatsioonipaketi koostamine) ja külaseltsidele tegevustoetuse andmine.
�	Vabatahtlike ja vabaühenduste tegevuse toetamine.
�	Vormsi noortemaleva loomine, lastelaagrite korraldamine. 
�	Vormsi Noortekogu tegevuse toetamine, nende aktiivse osalemise toetamine Eesti Väikesaarte Noorte Ühenduse töös. 
�	Kevadine metsa istutamine ja korrastustalgud koostöös RMKga.
�	Ühistegevuse soodustamine, selle tarvis projektide rahastamise korra väljatöötamine vallaeelarvest toetuse taotlemiseks.
�	Naabrivalve ja kodanikukaitse tegevuste tõhustamine.

Eesmärk 8. Atraktiivne väärtturism, korraldatud ja elamusi pakkuv saare külastus aastaringselt

Ülesanded:
•	Turismisektori ettevõtete poolt pakutava tootevaliku laiendamine ja teenuste kvaliteedi tõstmine, turistile suunatud tegevuses hooajalisuse vähendamine.
•	Huvialaturismi (jahi- ja kalaturism, mereturism, loodusturism (sh linnuvaatlus) ja pereturismi laiendamine, turundustegevuse parendamine sihtrühmadele.
•	Võimaluste loomine saare ja mandri vahel mitmeliigilise transpordiühenduse korraldamiseks (praam, kaater, laevaühendus Haapsallu, talvel jäätee jms). 
•	Giidide koolitamine ja retkejuhtide väljaõpe. 
•	Turismi kui toimiva tegevusala sidumine teiste valdkondadega (põllumajandus, jahindus, kalandus, loodushoid, haridus, käsitöö, jalgrattalaenutus, mereturism jne).
•	Turismimarsruutide koostamine, turismiinfrastruktuuri parendamine ja turismiobjektide kohta käiva teabe kättesaadavaks tegemine, sh selleks uute ja innovaatiliste lahenduste kasutusele võtmine.
•	Vormsi külastusvõimalustest ja kultuurisündmustest teabe kättesaadavuse parendamine meediakanalites.
•	Vormsi osalemine turismimessil ja teistel mainekujundusüritustel. 

Eesmärk 9. Valla arukas ja stabiilne juhtimine, Vormsi valla kõrge maine

•	Vallavolikogu liikmete ja vallaametnike pädevuste tõstmine, koolitusplaani koostamine ja osalemine koolitustel. 
•	Valla avalike huvide elluviimiseks maade munitsipaliseerimine ja nende heaperemeheliku ja keskkonnasõbraliku majandamise tagamine.
•	Avalike ja esmatähtsate teenuste kvaliteedi ja kättesaadavuse tagamine kõigile elanikele. Paberliku asjaajamise vähendamine ja internetil põhineva teenuste võimaluste avardamine.
•	Vallavalitsuse ja hallatavate organisatsioonide institutsionaalse võimekuse tõstmine.
•	Vormsi vallavolikogule ja –valitsusele infotehnoloogilise, õigusabi ja teiste vajalike tugiteeniteenuste osutamise tulemuslikustamine  
•	Koostöö süvendamine korrakaitse ja päästestruktuuridega. 
•	Vallavolikogu ja vallavalitsuse regulaarsete infotundide jätkamine vallarahvale. Valla õigusaktide eelnõude avalik arutelu saarerahvaga, regulaarsed vallarahva ühisarutelud ja mõttetalgud. Kaasamise hea tava juurutamine, sealhulgas Vormsil aastaringselt mitteelavate maa- ja kinnisvara omanikega.
•	Valla vabaühenduste liikmete koolitamine projektide esitamise ja juhtimisalaste teadmiste ja oskuste süvendamiseks.
•	Välisprojektides osalemisaktiivsuse suurendamine, Vormsi probleemide lahendamise tarvis vallaeelarvelistele vahenditele kaasrahastuse hankimine, sh väikesaarte programmi ja Euroopa Liidu struktuurivahendite laialdane kaasamine.
•	Valla ajalehes vallaelu sisulise kajastamise parandamine.
•	Valla interneti kodulehe ajakohastamine, selle informatiivsuse ja kasutajasõbralikkuse suurendamine.
•	Vormsi valla sümboolika ja tunnuslause kujundamine, Vormsi valla kuvandi seire. Tagada valla maine, et uhke on Vormsil elada ja mõnus on Vormsit külastada.
•	Valda tutvustavate kvaliteetsete trükiste koostamine ja levitamine.
•	Koostöö tihendamine teiste väikesaarte juhtide ja spetsialistidega, vastastikku tegevustest õppimine.
•	Vormsi valla osalusaktiivsuse ja Vormsi huvide kaitsmise tulemuslikkuse suurendamine kuuluvusega organisatsioonides (näiteks MTÜ Läänemaa Omavalitsuste Liit, MTÜ Läänemaa Turism, MTÜ Kodukant Läänemaa, MTÜ Läänemaa Rannakalanduse Selts, Eesti Saarte Kogu).
•	Koostöö aktiviseerimine Värmdö sõprusvallaga Rootsis.